1 cent (euro)

Mince s nominálnou hodnotou 1 cent sú vyrobené z ocele pokovované meďou. Majú priemer , hrúbku  a hmotnosť 2,30 g. Hrana mince je hladká. Všetky mince majú spoločnú lícnu stranu a rozdielnu národnú rubovú stranu. 

Národné banky Fínska a Holandska túto mincu emitovali, ale prijali také finančné pravidlá, že došlo k zastaveniu obehu tejto mince (rovnako ako mince 2 centy). Napriek tomu sú obe mince platným platidlom na území celej eurozóny.

Lícna (spoločná) strana 
Minca 1 cent (rovnako ako 2 centy a 5 centov) zobrazuje umiestnenie Európy vo svete. Je vidieť pologuľa s Európou, Afrikou a Blízkym východom so zvýraznením pôvodných pätnástich členov Európskej únie.

Od roku 2017 začali jednotlivé členské štáty s modifikáciou vzoru lícnej strany mincí. Tento vzor sa vyznačuje menšou a zaoblenejšou číslicou "1" a dlhšími úsekmi čiar na vonkajšej strane hviezd pri okraji mince. Slovenské mince prešli na nový vzor v roku 2019, kedy boli ešte razené obe ich verzie.

Rubová (národná) strana

Štáty eurozóny 
 Belgicko – Podobizeň kráľe Filipa a jeho monogram „FP“ pod korunou.
 Estónsko – Mapa Estónska a nápis „Eesti“ (po estónsky Estónsko).
 Fínsko – Fínsky heraldický lev prevzatý z markky.
 Francúzsko – Portrét Marianne, symbolu Francúzskej republiky stelesňujúceho slobodu.
 Írsko – Tradičná írska harfa.
 Taliansko – Hrad Castel del Monte z 13. storočia v Apúlii.
 Cyprus – Muflón ako symbol prírody.
 Litva – Vytis, štátny znak Litvy.
 Lotyšsko – Malý štátny znak Lotyšska.
 Luxembursko – Portrét veľkovojvodu Henriho.
 Malta – Neolitický chrám Mnajdra.
 Nemecko – Vetvička nemeckého dubu prevzatá z dávnejšieho fenigu.
 Holandsko – Portrét kráľe Viliama Alexandera a nápis „Willem-Alexander Koning der Nederlanden“ (holandsky kráľ Viliam).
 Portugalsko – Kráľovská pečať z roku 1134.
 Rakúsko – Horec, rastlina rakúskych Álp.
 Grécko – Model aténskej triéry, najväčšej vojnovej lodi z doby aténskej demokracie (5. storočie pred Kr.).
 Slovinsko – Motív bociana prevzatý z 20-toliarovej mince.
 Španielsko – Katedrála v Santiagu de Compostela, jedno z najznámejších pútnických miest sveta.
 Slovensko – Vrch Kriváň vo Vysokých Tatrách.

Mikroštáty 
 Andorra - Kamzík stredozemný a orlosup. 
 Monako – Erb monackých kniežat.
 San Maríno – Tretia vež Il Montale.
 Vatikán – Podobizeň pápeža Františka.

Predošlé motívy mincí 
 Belgicko – Podobizeň kráľa Alberta II. a jeho monogram „A“ umiestený pod korunou.
 Fínsko – Fínsky heraldický lev prevzatý z markky. Tento pôvodný motív sa líši od súčasného chýbajúcim označením vydávajúceho štátu „FI“.
 Monako – Erb monackých kniežat. Nápis „Monaco“ a rok vydania mince sa nachádza v medzikruží, čo je jediná odlišnosť tohto pôvodného motívu od súčasného.
 Holandsko – Portrét kráľovnej Beatrix a nápis „Beatrix Konigin der Nederlanden“ ().
 Vatikán – 1. séria – Portrét Jána Pavla II.
 Vatikán – 2. séria – Emblém pápežskej kancelárie.
 Vatikán – Podobizeň Benedikta XVI.

Referencie

Iné projekty

Externé odkazy 
 Vyobrazenie všetkých 1-centových mincí na stránkach Európskej centrálnej banky 

Euromince
Euro